cometadata/datacite-titles-descriptions-related-identifiers huggingface dataset:
DOI: 10.14457/tu.the.2022.1393
title: การเปิดรับตราสินค้าผ่านผู้มีอิทธิพลทางความคิด การรับรู้คุณค่าตราสินค้าและแนวโน้มการตัดสินใจซื้อรถยนต์ไฟฟ้ายี่ห้อเทสลา (Tesla)

description: การวิจัยครั้งนี้มีวัตถุประสงค์ เพื่อศึกษาการเปิดรับตราสินค้าผ่านผู้มีอิทธิพลทางความคิด การรับรู้คุณค่าตราสินค้า และแนวโน้มการตัดสินใจซื้อรถยนต์ไฟฟ้ายี่ห้อเทสลา (Tesla) ของผู้บริโภค เพื่อศึกษาความสัมพันธ์ระหว่าง การเปิดรับตราสินค้าผ่านผู้มีอิทธิพลทางความคิด และ การรับรู้คุณค่าตราสินค้ารถยนต์ไฟฟ้ายี่ห้อเทสลา (Tesla) ของผู้บริโภค รวมถึงเพื่อศึกษาความสัมพันธ์ระหว่าง การรับรู้คุณค่าตราสินค้า และ แนวโน้มการตัดสินใจซื้อรถยนต์ไฟฟ้ายี่ห้อเทสลา (Tesla) ของผู้บริโภค การวิจัยนี้ใช้รูปแบบการวิจัยเชิงสำรวจ (Survey Research) กลุ่มตัวอย่างเป็นผู้ที่เปิดรับและติดตามผู้มีอิทธิพลทางความคิดชาวไทยบนสื่อสังคมออนไลน์โดยเฉพาะแพลตฟอร์มยูทูบที่นำเสนอรถยนต์ไฟฟ้ายี่ห้อเทสลา (Tesla) ซึ่งมีจำนวนทั้งสิ้น 300 คน มีการเก็บรวบรวมข้อมูลโดยใช้แบบสอบถาม (Questionnaire) ตั้งแต่วันที่ 15 มิถุนายน – 15 กรกฎาคม 2566 จากนั้นจึงนำข้อมูลที่ได้มาวิเคราะห์ข้อมูลโดยใช้สถิติเชิงพรรณนา (Descriptive Statistics) และสถิติเชิงอนุมาน (Inferential Statistics) สรุปผลการวิจัย พบว่า กลุ่มตัวอย่างเปิดรับตราสินค้า Tesla ผ่านผู้มีอิทธิพลทางความคิดในระดับน้อย แต่กลับมีการรับรู้คุณค่าตราสินค้าของตราสินค้า Tesla ในระดับมาก และมีแนวโน้มการตัดสินใจซื้อรถยนต์ไฟฟ้ายี่ห้อเทสลา (Tesla) ในระดับตั้งใจมาก ผลการทดสอบสมมติฐาน พบว่า การเปิดรับตราสินค้าผ่านผู้มีอิทธิพลทางความคิดในภาพรวมไม่มีความสัมพันธ์กับการรับรู้คุณค่าตราสินค้ารถยนต์ไฟฟ้ายี่ห้อเทสลา (Tesla) ในภาพรวมอย่างมีนัยสำคัญ การรับรู้คุณค่าตราสินค้าในภาพรวมมีความสัมพันธ์กับแนวโน้มการตัดสินใจซื้อรถยนต์ไฟฟ้ายี่ห้อเทสลา (Tesla) อย่างมีนัยสำคัญ โดยเป็นความสัมพันธ์ทางบวก
DOI: 10.14457/tu.the.2022.1394
title: การเปิดรับเครื่องมือการสื่อสารการตลาดและพฤติกรรมการใช้บริการร้านอาหารโอ้กะจู๋

description: การวิจัยนี้มีวัตถุประสงค์ 1) เพื่อศึกษาภูมิหลังทางประชากร ความสนใจในอาหารเพื่อสุขภาพ การเปิดรับเครื่องมือการสื่อสารการตลาดและพฤติกรรมการใช้บริการร้านอาหารโอ้กะจู๋ 2) เพื่อศึกษาความแตกต่างระหว่างภูมิหลังทางประชากรกับการเปิดรับเครื่องมือการสื่อสารการตลาดร้านอาหารโอ้กะจู๋ และ 3) เพื่อศึกษาความสัมพันธ์ระหว่างการเปิดรับเครื่องมือการสื่อสารการตลาดกับพฤติกรรมการใช้บริการร้านอาหารโอ้กะจู๋ของผู้บริโภค ในรูปแบบการวิจัยเชิงสำรวจ ขนาดตัวอย่าง 330 คน ใช้การเลือกตัวอย่างแบบอาสาสมัคร และใช้แบบสอบถามเป็นเครื่องมือในการเก็บรวบรวมข้อมูล โดยเก็บข้อมูลทางสื่อสังคมออนไลน์ ในช่วงวันที่ 1-30 มิถุนายน 2566 ผลการวิจัย พบว่า กลุ่มตัวอย่างส่วนใหญ่เป็นเพศหญิง อายุระหว่าง 26 – 35 ปี มีระดับการศึกษาสูงสุด คือ ปริญญาตรี ส่วนใหญ่ประกอบอาชีพพนักงานเอกชน สถานภาพโสด มีรายได้เฉลี่ยส่วนตัวต่อเดือน 30,001 – 50,000 บาทและมีความสนใจในการรับประทานอาหารเพื่อสุขภาพในระดับปานกลาง มีการเปิดรับเครื่องมือการสื่อสารการตลาดของร้านอาหารโอ้กะจู๋ทุกเครื่องมือในระดับมาก ที่ค่าเฉลี่ย 3.84 โดยเปิดรับการส่งเสริมการขายมากที่สุด มีค่าเฉลี่ยเท่ากับ 4.00 ทั้งนี้ความถี่โดยเฉลี่ยในการใช้บริการของผู้บริโภคคือ 8 ครั้งต่อ 3 เดือนโดยมีค่าใช้จ่ายต่อครั้งประมาณ 1,080 บาทและมีระดับการใช้บริการบ่อย ผลการทดสอบสมมติฐาน พบว่า เพศและสถานภาพสมรสที่แตกต่างกันมีการเปิดรับเครื่องมือการสื่อสารการตลาดในภาพรวมไม่แตกต่างกัน ในขณะที่ผู้บริโภคที่มีอายุ ระดับการศึกษา อาชีพ รายได้เฉลี่ยต่อเดือน และความสนใจในอาหารเพื่อสุขภาพแตกต่างกันมีการเปิดรับเครื่องมือการสื่อสารการตลาดในภาพรวมแตกต่างกัน ไม่พบความสัมพันธ์ของการเปิดรับเครื่องมือการสื่อสารการตลาดกับพฤติกรรมการใช้บริการในด้านโฆษณา ด้านการประชาสัมพันธ์ ด้านการตลาดทางตรง และ ด้านการขายโดยบุคคล มีเพียงการเปิดรับเครื่องมือการสื่อสารการตลาดในด้านการส่งเสริมการขายที่มีความสัมพันธ์กับพฤติกรรมการใช้บริการในด้านค่าใช้จ่ายต่อครั้ง ที่ระดับนัยสำคัญ .05 (r = .120) ซึ่งอยู่ในระดับต่ำ
DOI: 10.14457/tu.the.2022.1395
title: การเปิดรับสื่อออนไลน์กับกระบวนการตัดสินใจซื้อเสื้อผ้าแฟชั่นผ่านช่องทางออนไลน์ของผู้บริโภคเจเนอเรชันวาย

description: การวิจัยนี้มีวัตถุประสงค์ (1) เพื่อศึกษาลักษณะทางประชากร การเปิดรับสื่อออนไลน์ กระบวนการตัดสินใจ และพฤติกรรมการซื้อเสื้อผ้าแฟชั่นผ่านช่องทางออนไลน์ของผู้บริโภคเจเนอเรชันวาย (2) ความสัมพันธ์ระหว่างการเปิดรับสื่อออนไลน์กับกระบวนการตัดสินใจ และ (3) ความสัมพันธ์ระหว่างการเปิดรับสื่อออนไลน์ กับพฤติกรรมการซื้อเสื้อผ้าแฟชั่น ผ่านช่องทางออนไลน์ของผู้บริโภคเจเนอเรชันวาย (อายุ 23 – 42 ปี) การวิจัยนี้ใช้การวิจัยเชิงสำรวจ ประชากร คือ ผู้บริโภคเจเนอเรชันวายที่มีประสบการณ์การซื้อเสื้อผ้าแฟชั่นผ่านช่องทางออนไลน์ ขนาดตัวอย่าง จำนวน 300 คน ใช้การเลือกตัวอย่างแบบใช้ความสะดวก (Convenience Sampling) และใช้แบบสอบถามเป็นเครื่องมือในการเก็บรวบรวมข้อมูล โดยเก็บข้อมูลทางสื่อสังคมออนไลน์โดยใช้ Google Form ช่วงระหว่างวันที่ 1 -30 มิถุนายน 2566 จากผลการศึกษาพบว่า กลุ่มตัวอย่างมีการเปิดรับสื่อออนไลน์เกี่ยวกับสินค้าเสื้อผ้าแฟชั่นในระดับมาก (x̅ = 3.82) โดยเปิดรับสื่อมากที่สุดจาก Marketplace (x̅ = 3.95) และให้ความสำคัญต่อกระบวนการการตัดสินใจเลือกซื้อเสื้อผ้าแฟชั่นผ่านช่องทางออนไลน์ในระดับมาก (x̅ = 3.95) โดยให้ความสำคัญมากที่สุด ในด้านการตัดสินใจในระดับมาก (x̅ = 4.11) รองลงมาคือ ด้านการรู้จักผลิตภัณฑ์ในระดับมาก (x̅ = 4.00) และนอกจากนี้พบว่า กลุ่มตัวอย่างส่วนใหญ่ซื้อเสื้อผ้าแฟชั่นของผู้บริโภคต่อเดือน 1-3 ครั้งต่อเดือน โดยซื้อเสื้อผ้าแฟชั่นเฉลี่ย 501-1,000 บาทต่อครั้ง และมีความบ่อยในการสั่งซื้อเสื้อผ้าแฟชั่นในระดับบ่อยมาก จากผลการทดสอบสมมติฐานสามารถสรุปได้ดังนี้ 1. การเปิดรับสื่อออนไลน์ สื่อ Market place มีความสัมพันธ์กับกระบวนการตัดสินใจซื้อเสื้อผ้าแฟชั่นของผู้บริโภคเจเนอเรชันวาย ด้านการรู้จักผลิตภัณฑ์สูงที่สุด โดยเป็นความสัมพันธ์ทางบวก (r = 0.639) และการเปิดรับสื่อออนไลน์ สื่อ Social Commerce มีความสัมพันธ์ กับกระบวนการตัดสินใจซื้อเสื้อผ้าแฟชั่นของผู้บริโภคเจเนอเรชันวาย ด้านการรู้จักผลิตภัณฑ์ สูงที่สุดเช่นกัน โดยเป็นความสัมพันธ์ทางบวก (r = 0.552) 2. การเปิดรับสื่อออนไลน์ สื่อ Market place ไม่มีความสัมพันธ์กับพฤติกรรมการซื้อเสื้อผ้าแฟชั่นผ่านช่องทางออนไลน์ของผู้บริโภคเจเนอเรชันวายด้านความถี่ในการซื้อ แต่ในการเปิดรับสื่อออนไลน์ สื่อ Market place มีความสัมพันธ์ด้านค่าใช้จ่ายเฉลี่ยต่อครั้ง ในการซื้อเสื้อผ้าแฟชั่นผ่านช่องทางออนไลน์ (r = 0.252) และการเปิดรับสื่อออนไลน์ สื่อ Social Commerce มีความสัมพันธ์กับด้านค่าใช้จ่ายเฉลี่ยต่อครั้ง ในการซื้อเสื้อผ้าแฟชั่นผ่านช่องทางออนไลน์ของผู้บริโภคเจเนอเรชันวาย (r = 0.280)
DOI: 10.17630/5b6e124f-b488-4ab6-8ab4-fbecce8f3d46
title: Biophotonic Tools to Image Cellular Mechanics (thesis data)
DOI: 10.14457/tu.the.2022.1396
title: การเปิดรับสื่อ ทัศนคติและพฤติกรรมการซื้อวอลล์เพเปอร์สายมูในโทรศัพท์เคลื่อนที่ของกลุ่ม Gen Y

description: การวิจัยนี้มีวัตถุประสงค์เพื่อศึกษาการเปิดรับสื่อ ทัศนคติ และพฤติกรรมการซื้อวอลล์เพเปอร์สายมู และเพื่อศึกษาความสัมพันธ์ระหว่างการเปิดรับสื่อกับทัศนคติเกี่ยวกับการซื้อวอลล์เพเปอร์สายมู รวมทั้งเพื่อศึกษาความสัมพันธ์ระหว่างทัศนคติกับพฤติกรรมการซื้อวอลล์เพเปอร์สายมูในโทรศัพท์เคลื่อนที่ของกลุ่ม Gen Yการวิจัยนี้ใช้การวิจัยเชิงสำรวจ ประชากร คือ กลุ่ม Gen Y ที่มีอายุ 23-43 ปี และเคยซื้อวอลล์เพเปอร์สายมูในโทรศัพท์เคลื่อนที่ ขนาดตัวอย่าง 300 คน ใช้การเลือกตัวอย่างแบบอาสาสมัคร และใช้แบบสอบถามเป็นเครื่องมือในการเก็บรวบรวมข้อมูล โดยเก็บข้อมูลทางสื่อสังคมออนไลน์ในช่วงวันที่ 5-30 มิถุนายน 2566 และวิเคราะห์ข้อมูลด้วยสถิติเชิงพรรณนาและสถิติเชิงอนุมาน ผลการวิจัย พบว่า โดยเฉลี่ยกลุ่มตัวอย่างเปิดรับสื่อเกี่ยวกับวอลล์เพเปอร์สายมูในระดับปานกลาง โดยเปิดรับจากสื่อใหม่สูงที่สุด รองลงมา คือ สื่อบุคคล และสื่อดั้งเดิม ตามลำดับ นอกจากนั้นโดยเฉลี่ยกลุ่มตัวอย่างมีทัศนคติเกี่ยวกับวอลล์เพเปอร์สายมูในเชิงบวก โดยมีทัศนคติเชิงบวกเกี่ยวกับวอลล์เพเปอร์สายมูสูงสุดในด้านช่องทางการจัดจำหน่ายสูงที่สุด รองลงมา คือ การส่งเสริมการตลาด ผลิตภัณฑ์ และราคา ตามลำดับ ส่วนพฤติกรรมการซื้อวอลล์เพเปอร์สายมู พบว่า โดยเฉลี่ยกลุ่มตัวอย่างซื้อวอลล์เพเปอร์สายมูในราคาประมาณ 278 บาทต่อรูป และโดยเฉลี่ยกลุ่มตัวอย่างมีความบ่อยครั้งในการซื้อวอลล์เพเปอร์สายมูระดับปานกลาง โดยซื้อวอลล์เพเปอร์สายมูด้านการเงินสูงที่สุด รองลงมา คือ การงาน สุขภาพ ความรัก และการเรียน ตามลำดับผลการทดสอบสมมติฐาน พบว่า การเปิดรับสื่อใหม่มีความสัมพันธ์ทางบวกกับทัศนคติเกี่ยวกับวอลล์เพเปอร์สายมูของกลุ่ม Gen Y อย่างมีนัยสำคัญ แต่การเปิดรับสื่อดั้งเดิมและสื่อบุคคลไม่มีความสัมพันธ์กับทัศนคติเกี่ยวกับวอลล์เพเปอร์สายมูของกลุ่ม Gen Y อย่างมีนัยสำคัญ นอกจากนั้น ยังพบว่า ทัศนคติด้านผลิตภัณฑ์มีความสัมพันธ์ทางบวกกับพฤติกรรมการซื้อวอลล์เพเปอร์สายมูในโทรศัพท์เคลื่อนที่ของกลุ่ม Gen Y อย่างมีนัยสำคัญ แต่ทัศนคติด้านราคา ช่องทางการจัดจำหน่าย และการส่งเสริมการตลาดไม่มีความสัมพันธ์กับพฤติกรรมการซื้อวอลล์เพเปอร์สายมูในโทรศัพท์เคลื่อนที่ของกลุ่ม Gen Y อย่างมีนัยสำคัญ
DOI: 10.14457/tu.the.2022.1397
title: การเปิดรับและความพึงพอใจในการสื่อสารผ่านสื่อออนไลน์ของผู้ปกครองนักเรียนโรงเรียนกรุงเทพคริสเตียนวิทยาลัย

description: การวิจัยนี้มีวัตถุประสงค์เพื่อศึกษาการเปิดรับสื่อออนไลน์ และความพึงพอใจในการสื่อสารผ่านสื่อออนไลน์โรงเรียนกรุงเทพคริสเตียนวิทยาลัยของผู้ปกครอง และเพื่อศึกษาความแตกต่างระหว่างลักษณะทางประชากรกับการเปิดรับสื่อออนไลน์โรงเรียนกรุงเทพคริสเตียนวิทยาลัยของผู้ปกครอง รวมทั้งเพื่อศึกษาความสัมพันธ์ระหว่างการเปิดรับสื่อออนไลน์กับความพึงพอใจในการสื่อสารผ่านสื่อออนไลน์โรงเรียนกรุงเทพคริสเตียนวิทยาลัยของผู้ปกครองการวิจัยนี้ใช้การวิจัยเชิงสำรวจ ประชากร คือ ผู้ปกครองนักเรียนชั้น ป.1 - ม.6 โรงเรียนกรุงเทพคริสเตียนวิทยาลัย ที่เคยเปิดรับสื่อออนไลน์ของโรงเรียนกรุงเทพคริสเตียนวิทยาลัย ได้แก่ เว็บไซต์ เฟซบุ๊ก ไลน์ และ ยูทูบ ขนาดตัวอย่าง 400 คน ใช้การเลือกตัวอย่างแบบโควตา และใช้แบบสอบถามเป็นเครื่องมือในการเก็บรวบรวมข้อมูล โดยเก็บข้อมูลทางสื่อสังคมออนไลน์ในช่วงวันที่ 16-30 มิถุนายน 2566 และวิเคราะห์ข้อมูลด้วยสถิติเชิงพรรณนาและสถิติเชิงอนุมาน ผลการวิจัย พบว่า โดยเฉลี่ยกลุ่มตัวอย่างเปิดรับช่องทางการสื่อสารออนไลน์โรงเรียนกรุงเทพคริสเตียนวิทยาลัยในระดับปานกลาง โดยช่องทางการสื่อสารออนไลน์ที่เปิดรับสูงที่สุด คือ ไลน์ รองลงมา คือ เฟซบุ๊ก เว็บไซต์ และยูทูบ ตามลำดับ และโดยเฉลี่ยกลุ่มตัวอย่างเปิดรับข่าวสารผ่านสื่อออนไลน์โรงเรียนกรุงเทพคริสเตียนวิทยาลัยในระดับมาก โดยข่าวสารที่เปิดรับสูงสุด คือ ข่าวประกาศต่าง ๆ รองลงมา คือ ข่าวทางวิชาการ และข่าวเกี่ยวกับกิจกรรม ตามลำดับนอกจากนั้น พบว่า กลุ่มตัวอย่างพึงพอใจในการสื่อสารผ่านสื่อออนไลน์โรงเรียนกรุงเทพ คริสเตียนวิทยาลัยในระดับมาก โดยด้านที่พึงพอใจสูงที่สุด คือ ด้านความถูกต้องของเนื้อหา รองลงมา คือ ด้านการนำไปใช้ประโยชน์ ด้านรูปแบบการนำเสนอ และด้านการเข้าถึงข้อมูล ตามลำดับผลการทดสอบสมมติฐาน พบว่า ลักษณะทางประชากรของผู้ปกครองที่อธิบายการเปิดรับช่องทางการสื่อสารออนไลน์โรงเรียนกรุงเทพคริสเตียนวิทยาลัยได้อย่างมีนัยสำคัญ คือ อายุ และความเกี่ยวข้องกับนักเรียน ส่วนลักษณะทางประชากรของผู้ปกครองที่อธิบายการเปิดรับข่าวสารผ่านสื่อออนไลน์โรงเรียนกรุงเทพคริสเตียนวิทยาลัยได้อย่างมีนัยสำคัญ คือ ความเกี่ยวข้องกับนักเรียน นอกจากนั้น ยังพบว่า ทั้งการเปิดรับช่องทางการสื่อสารออนไลน์และการเปิดรับข่าวสารผ่านสื่อออนไลน์โรงเรียนกรุงเทพคริสเตียนวิทยาลัยมีความสัมพันธ์ทางบวกกับความพึงพอใจในการสื่อสารผ่านสื่อออนไลน์โรงเรียนกรุงเทพคริสเตียนวิทยาลัยอย่างมีนัยสำคัญ โดยขนาดความสัมพันธ์อยู่ในระดับปานกลาง
DOI: 10.14457/tu.the.2022.1398
title: การสื่อสารของแดร็กควีนในบริบทสื่อใหม่: กรณีศึกษา Facebook (private group) #DragRaceThaiFans

description: การวิจัยเรื่องนี้มีวัตถุประสงค์ เพื่อศึกษาการจัดการการสื่อสารของกลุ่มปิด #DragRaceThaiFans ในบริบทสื่อใหม่ และเพื่อศึกษากลยุทธ์การสื่อสารกับสมาชิกในกลุ่มปิด #DragRaceThaiFans ของแอดมินกลุ่ม วิธีการวิจัยใช้การสัมภาษณ์เชิงลึก (In-depth interview) จากผู้ให้ข้อมูลการวิจัย จำนวน 8 คน และข้อมูลที่เป็นประเภทเอกสารจะได้จากการค้นคว้าจากหนังสือ วิทยานิพนธ์ ตำรา นิตยสาร และผลงานวิจัย สำหรับสื่อออนไลน์ที่จะเป็นข้อมูลในการค้นคว้าข้อมูลก็คือ Facebook (Private group) #DragRaceThaiFans ใน Facebookผลการวิจัยพบว่า การจัดการการสื่อสารองค์กรของกลุ่ม #DragRaceThaiFans ในบริบทสื่อใหม่ สามารถแบ่งได้ดังนี้ แนวทางการจัดการกลุ่ม #DragRaceThaiFans การวางแผน การจัดการองค์กร การสรรหาบุคลากร และการควบคุมองค์กรหรือความพยายามที่จะบรรลุวัตถุประสงค์ร่วมกัน การวางแผนนั้น มีการประชุมที่เป็นทางการมีเพียงแต่การปรึกษาหารือกันเมื่อมีเหตุจำเป็น ซึ่งถือว่าการประชุมระหว่างแอดมิน ถือเป็นกิจกรรมการสื่อสารที่สำคัญเพราะจะทำให้การสื่อสารระหว่างผู้ก่อตั้งกับแอดมินนั้นมีความเข้าใจที่ตรงกันและง่ายต่อการทำงาน ด้านการจัดการองค์กร มีการจัดการเชิงคอนเทนต์ไม่ว่าเนื้อหาที่แอดมินโพสต์จะเป็นเรื่องกลาง ๆ ไม่นำพาไปสู่เรื่องหนัก ๆ ที่ก่อให้เกิดการถกเถียงวิพากษ์วิจารณ์ของแอดมินอยู่เสมอ ด้านการสรรหาบุคลากรนั้น เกิดจากการคนที่มีความสนใจในรายการและมีความสนใจในแดร็กควีน ซึ่งการจะมารับหน้าที่แอดมินกลุ่มนี้จะต้องเป็นไปด้วยความเต็มใจเนื่องจากไม่ได้มีค่าตอบแทนให้สำหรับการทำหน้าที่ตรงนี้ นอกจากนี้ในการสรรหาแอดมินนั้นผู้ก่อตั้งกลุ่มจะเป็นคนคัดเลือก โดยจะดูจากความสนใจที่มีต่อรายการและความชื่นชอบ และด้านการกำกับดูแลเป็นหน้าที่ของแอดมินจำนวนไม่มากที่จะต้องดูแลสมาชิกในกลุ่มนับหมื่นคน โดยจะมีการประกาศข้อกำหนดและกฎระเบียบไว้ชัดเจนเพื่อให้สมาชิกได้ปฏิบัติตามอย่างเคร่งครัด โดยหากมีการกระทำที่ผิดกฎจะมีกล่าวตักเตือนและหากยังเกิดขึ้นอีกแอดมินสามารถนำสมาชิกออกจากกลุ่มสำหรับกลยุทธ์การสื่อสารกับสมาชิกในกลุ่ม #DragRaceThaiFans ของแอดมินกลุ่ม ผลการศึกษาพบว่า สามารถแบ่งได้หลายด้านด้วยกัน โดยแบ่งเป็น กลยุทธ์ด้านผู้ส่งสาร กลยุทธ์ด้านผู้รับสาร กลยุทธ์ด้านช่องทางการสื่อสาร และกลยุทธ์ด้านสาร และกลยุทธ์ด้านอื่น ๆ ส่วนของกลยุทธ์การสื่อสารด้านผู้ส่งสารนั้น การมีอัตลักษณ์ที่ชัดเจน และมีความน่าเชื่อถือ ความจริงใจและเข้าถึงง่าย การกำหนดบทบาทแอดมินให้เป็นผู้รู้จริงเกี่ยวกับแดร็กควีน ในส่วนของกลยุทธ์การสื่อสารด้านผู้รับสาร มีการเกาะกระแสของคนที่มีชื่อเสียงในกลุ่ม ให้คนหน้าใหม่ ๆ ได้มีโอกาสโชว์ผลงานและมีตัวตนในกลุ่ม การสร้างการมีส่วนร่วมให้สมาชิกในกลุ่ม ส่วนต่อมาคือกลยุทธ์ด้านช่องทางการสื่อสาร มีการใช้ช่องทางการสื่อสารที่หลากหลายคือ เฟซบุ๊ก ทวิตเตอร์ และการจัด Event ขึ้นอยู่กับวัตถุประสงค์ของการสื่อสาร และกลยุทธ์การสื่อสารด้านสาร คือเนื้อหาเกี่ยวกับรายการ มีเนื้อหาที่หลากหลาย เชื่อมโยงประเด็นแดร็กควีนเข้ากับเรื่องอื่น ๆ เช่น LGBTQ เรื่องสิทธิ์ เรื่องภาพยนตร์ที่น่าสนใจ ทำให้เนื้อหาแดร็กควีนมีความใกล้ตัวมากขึ้น
DOI: 10.14457/tu.the.2022.1400
title: พฤติกรรมการซื้อ ทัศนคติและแนวโน้มพฤติกรรมของผู้บริโภคสมาชิก The 1 ที่ซื้อสินค้าผ่านช่องทาง Omni channel ของห้างสรรพสินค้าเซ็นทรัล

description: การศึกษาวิจัยเรื่อง “พฤติกรรมการซื้อ ทัศนคติ และแนวโน้มพฤติกรรมของผู้บริโภคสมาชิก The 1 ที่ซื้อสินค้าผ่านช่องทาง Omni Channel ของห้างสรรพสินค้าเซ็นทรัล” มีวัตถุประสงค์เพื่อศึกษาพฤติกรรมการซื้อ ทัศนคติ และแนวโน้มพฤติกรรมของผู้บริโภคสมาชิก The 1 ที่ซื้อสินค้าผ่านช่องทาง Omni Channel ของห้างสรรพสินค้าเซ็นทรัล ศึกษาภูมิหลัง พฤติกรรม ทัศนคติและแนวโน้มพฤติกรรมของผู้บริโภคที่ใช้ช่องทาง Omni Channel ในการซื้อสินค้าของห้างสรรพสินค้าเซ็นทรัล ความสัมพันธ์ระหว่างพฤติกรรมของผู้บริโภคที่ใช้ช่องทาง Omni Channel ในการซื้อสินค้ากับทัศนคติของผู้บริโภคที่ใช้ช่องทาง Omni Channel ในการซื้อสินค้าของห้างสรรพสินค้าเซ็นทรัล ความสัมพันธ์ระหว่างทัศนคติของผู้บริโภคที่ใช้ช่องทาง Omni Channel ในการซื้อสินค้ากับแนวโน้มพฤติกรรมของผู้บริโภคที่ใช้ช่องทาง Omni Channel ในการซื้อสินค้าของห้างสรรพสินค้าเซ็นทรัลการวิจัยครั้งนี้เป็นการวิจัยเชิงปริมาณ (Quantitative Research) มีรูปแบบการวิจัยเชิงสำรวจความคิดเห็น (Survey Research) แบบเก็บข้อมูลแบบครั้งเดียว (Cross Section Study) และใช้แบบสอบถามออนไลน์ (Questionnaire) เป็นเครื่องมือในการเก็บข้อมูล โดยให้กลุ่มตัวอย่างเป็นผู้ตอบแบบสอบถามด้วยตนเอง ซึ่งกลุ่มตัวอย่างในการวิจัยครั้งนี้ คือ กลุ่มผู้บริโภคที่มีอายุตั้งแต่ 21 ปีขึ้นไป เป็นสมาชิก The 1 (เดอะวัน) และใช้ช่องทาง Omni Channel ในการซื้อสินค้าของห้างสรรพสินค้าเซ็นทรัลภายใน 6 เดือนที่ผ่านมา โดยเก็บขนาดกลุ่มตัวอย่าง 400 ตัวอย่าง ด้วยวิธีแบบอาสาสมัคร (Volunteer Sampling) ผ่านการแจกแบบสอบถามออนไลน์ (Google form) ผลการศึกษาวิจัย พบว่า กลุ่มตัวอย่างส่วนใหญ่เป็นเพศหญิง มีอายุ 21-35 ปี มีรายได้ส่วนตัวต่อเดือนต่ำกว่า 35,000 บาท และมีระดับการศึกษาปริญญาตรี ด้านพฤติกรรมของผู้บริโภคในการซื้อสินค้าผ่านช่องทาง Omni Channel ของห้างสรรพสินค้าเซ็นทรัลรวม อยู่ในระดับปานกลาง โดยซื้อสินค้าผ่านช่องทางพนักงานขายที่สาขาเป็นอันดับหนึ่งมากกว่าช่องทางอื่น ๆ รองลงมา คือ ช่องทาง CENTRAL APPLICATION และช่องทาง CALL & SHOP น้อยที่สุด ซึ่งพบว่า ส่วนใหญ่มีทัศนคติการบริหารความสัมพันธ์ลูกค้าผ่านการซื้อสินค้าผ่านช่องทาง Omni Channel ของห้างสรรพสินค้าเซ็นทรัล ด้านช่องทางการจัดจำหน่าย ในระดับทัศนคติเชิงบวกมากที่สุด คือ มีสถานที่ในการส่งสินค้าให้ผู้บริโภคครอบคลุมหลายพื้นที่ในกรุงเทพและต่างจังหวัด มีช่องทางซื้อสินค้าที่ผู้บริโภคเข้าถึงได้ง่าย เช่น CHAT & SHOP, FACEBOOK, WWW.CENTRALONLINE.COM และที่สาขาของห้างสรรพสินค้าเซ็นทรัล และมีแนวโน้มพฤติกรรมใช้ช่องทาง Omni Channel ในการซื้อสินค้าของห้างสรรพสินค้าเซ็นทรัลอยู่ในระดับมาก โดยกลุ่มตัวอย่างมีระดับความตั้งใจมากเป็นอันดับหนึ่งในประเด็น “ตั้งใจบอกต่อแนะนำคนอื่นให้มาใช้ช่องทางออฟไลน์ หรือที่สาขา ช่องทางออนไลน์ต่าง ๆ ในซื้อสินค้าของห้างสรรพสินค้าเซ็นทรัลให้กับผู้อื่น” นอกจากนี้ยังพบว่า พฤติกรรมของผู้บริโภคที่ใช้ช่องทาง Omni Channel ในการซื้อสินค้าไม่มีความสัมพันธ์กับทัศนคติของผู้บริโภคที่ใช้ช่องทาง Omni Channel ในการซื้อสินค้าของห้างสรรพ สินค้าเซ็นทรัลรวม และทัศนคติต่อการบริหารความสัมพันธ์ลูกค้าผ่านการซื้อสินค้าผ่านช่องทาง Omni Channel ของห้างสรรพสินค้าเซ็นทรัลมีความสัมพันธ์กับแนวโน้มพฤติกรรมของผู้บริโภคที่ใช้ช่องทาง Omni Channel ในการซื้อสินค้าของห้างสรรพสินค้าเซ็นทรัล โดยความสัมพันธ์ทางบวก ทั้งนี้ระดับความสัมพันธ์ดังกล่าวอยู่ในระดับน้อย
DOI: 10.57702/v5a45ari
title: acled_data Dataset

description: @prefix dcat: http://www.w3.org/ns/dcat# . @prefix dct: &lt; http://purl.org/dc/terms/&gt; . @prefix t: . dcat:landingPage . t:licenseNote "Citation "Armed Conflict Location & Event Data Project (ACLED); www.acleddata.com"". t:theme "Conflict events". t:licensePage . t:type "Dump".
DOI: 10.14457/tu.the.2022.1402
title: กระบวนการปรับตัวของวิสาหกิจชุมชนสู่รูปแบบ e-commerce

description: การศึกษาเรื่อง “กระบวนการปรับตัวของวิสาหกิจชุมชนสู่รูปแบบ E-commerce” มีวัตถุประสงค์เพื่อศึกษากระบวนการปรับตัวของวิสาหกิจชุมชน ศิริโชติ-สวัสดิ์กิจ (สมุนไพร) จังหวัดนนทบุรีสู่รูปแบบ E-commerce และเพื่อเสนอแนวทางการปรับตัวของวิสาหกิจชุมชนสู่รูปแบบE-commerce โดยใช้ระเบียบวิธีวิจัยเชิงคุณภาพ เก็บรวบรวมข้อมูลจากการศึกษาเอกสารที่เกี่ยวข้อง การสัมภาษณ์เชิงลึก และการสังเกตอย่างมีส่วนร่วม จากการศึกษาพบว่า กระบวนการปรับตัวของวิสาหกิจชุมชนสู่รูปแบบ E-commerce ของวิสาหกิจชุมชนศิริโชติ-สวัสดิ์กิจ (สมุนไพร) จังหวัดนนทบุรีมีดังนี้ 1) มีการส่งเสริมความรู้ความเข้าใจเรื่องระบบ E-commerce โดยวางแผนการให้ความรู้ที่เกี่ยวข้องกับเรื่อง E-commerce รวมถึงความรู้ด้านดิจิทัล (Digital Literacy) ผ่านการประเมินความพร้อมและศักยภาพของสมาชิกในกลุ่มเพื่อรับรู้ถึงปัญหาและความเหมาะด้านศักยภาพของสมาชิกในกลุ่ม รวมถึงจัดลำดับความยาก-ง่ายของเนื้อหาการเรียนรู้ด้าน E-commerce เพื่อกำหนดทิศทางการเรียนรู้ของสมาชิกให้เหมาะสม 2) มีการนำสินค้าในวิสาหกิจชุมชนเข้าอยู่ในฐานระบบออนไลน์ โดยใช้วิธีการสร้างแพล็ตฟอร์มสำหรับการขายสินค้า (เพจเฟซบุ๊กศิริโชติ-สวัสดิ์กิจ สมุนไพร และร้านค้า ช้อปปี้ ศิริโชติ-สวัสดิ์กิจ สมุนไพร) เพื่อเพิ่มช่องทางการจัดจำหน่ายสินค้าในช่วงการแพร่ระบาดโควิด -19 3) มีการส่งเสริมความรู้ความเข้าใจเรื่องวิสาหกิจชุมชนสมัยใหม่ผ่านการนำเทคโนโลยีและนวัตกรรมสมัยใหม่มาประยุกต์ใช้กับวิสาหกิจชุมชน รวมถึงการสร้างความสัมพันธ์กับภาคีเครือข่าย 4) มีการส่งเสริมและสนับสนุนจากหน่วยงานภายนอกเพื่อรับการสนับสนุนด้านทักษะ E-commerce แก่บุคลากรภายในกลุ่มวิสาหกิจชุมชน รวมถึงการสร้างสัมพันธภาพอันดีกับภาคีเครือข่ายสำหรับการพัฒนาต่อยอดงานของวิสาหกิจชุมชนในอนาคต 5) สมาชิกในกลุ่มวิสาหกิจชุมชนมีส่วนร่วมในการวางแผนการปรับตัวของวิสาหกิจชุมชนสู่รูปแบบ E-commerce ทุกขั้นตอน พร้อมทั้งเปิดใจยอมรับกับสถานการณ์ต่างๆ ที่เป็นปัจจัยให้วิสาหกิจชุมชนต้องปรับกลยุทธ์การดำเนินธุรกิจ ส่วนแนวทางการปรับตัวของวิสาหกิจชุมชนสู่รูปแบบ E-commerce ประกอบด้วย 1) ความเข้มแข็งของกลุ่มซึ่งเป็นความเข้มแข็งในด้านความสัมพันธ์ของสมาชิกในกลุ่มวิสาหกิจชุมชน ซึ่งเป็นปัจจัยหนึ่งที่จะช่วยให้วิสาหกิจชุมชนสามารถปรับตัวเข้าสู่รูปแบบ E-commerce ได้สำเร็จ 2) การสร้างแรงจูงใจ เนื่องจากแรงจูงใจจากผู้นำของวิสาหกิจชุมชนถือเป็นเครื่องมือที่จะช่วยให้วิสาหกิจชุมชนปรับตัวสู่รูปแบบ E-commerce ได้3) การเปิดใจยอมรับของสมาชิกในวิสาหกิจชุมชน เนื่องจากเรื่อง E-commerce ถือเป็นเรื่องใหม่สำหรับวิสาหกิจชุมชน หากสมาชิกในกลุ่มสามารถยอมรับการเปลี่ยนแปลงได้จะทำให้วิสาหกิจชุมชนปรับตัวสู่รูปแบบ E-commerce ได้4) การสร้างกระบวนการมีส่วนร่วมในทุกขั้นตอน เป็นสิ่งที่ผู้นำต้องส่งเสริมให้สมาชิกมีส่วนร่วมในการเปลี่ยนแปลงที่เกิดขึ้น เนื่องจากการร่วมคิด ร่วมทำ และร่วมวางแผน จะทำให้สมาชิกสามารถรับรู้ถึงปัญหาที่วิสาหกิจชุมชนกำลังเผชิญอยู่ 5) การพัฒนาและรักษาระดับคุณภาพของผลิตภัณฑ์ถือเป็นกระบวนการที่สำคัญ เนื่องจากจะส่งผลให้เกิดความยั่งยืนในตลาด E-commerce หากผลิตภัณฑ์ของวิสาหกิจชุมชนมีคุณภาพ
DOI: 10.14457/tu.the.2022.1403
title: ปัจจัยในการยอมรับและพฤติกรรมการใช้ LinkedIn ของกลุ่ม generation Y

description: การวิจัยนี้มีวัตถุประสงค์เพื่อศึกษาปัจจัยในการยอมรับ LinkedIn ได้แก่ การรับรู้ถึงระบบที่ง่ายต่อการใช้งาน การรับรู้ถึงประโยชน์ต่อการใช้งาน ทัศนคติที่มีต่อการใช้งาน และพฤติกรรมการใช้ LinkedIn ของกลุ่ม Generation Y รวมทั้งเพื่อศึกษาความสัมพันธ์ระหว่างปัจจัยในการยอมรับ LinkedIn ของกลุ่ม Generation Y การวิจัยนี้ใช้การวิจัยเชิงสำรวจ ประชากร คือ กลุ่ม Generation Y หรือผู้มีอายุ 27 - 42 ปี ที่เคยใช้ LinkedIn จำนวน 300 คน ใช้การเลือกตัวอย่างแบบอาสาสมัคร และใช้แบบสอบถามเป็นเครื่องมือในการเก็บรวบรวมข้อมูล โดยเก็บข้อมูลทางสื่อสังคมออนไลน์ในช่วงวันที่ 1-30 มิถุนายน 2566 และวิเคราะห์ข้อมูลด้วยสถิติเชิงพรรณนาและสถิติเชิงอนุมาน ผลการวิจัย พบว่า โดยเฉลี่ยกลุ่มตัวอย่างรับรู้ถึงระบบที่ง่ายต่อการใช้งาน LinkedIn ในระดับมากที่สุด และรับรู้ถึงประโยชน์ต่อการใช้งาน LinkedIn ในระดับมากที่สุดเช่นกัน รวมทั้งมีทัศนคติต่อการใช้งาน LinkedIn ในเชิงบวก นอกจากนั้นยังพบว่า โดยเฉลี่ยกลุ่มตัวอย่างใช้ LinkedIn ประมาณ 4 ครั้งต่อวัน และประมาณ 11 นาทีต่อครั้ง รวมทั้งยังใช้ฟังก์ชัน “Connect” สูงที่สุดอีกด้วย ผลการทดสอบสมมติฐาน พบว่า การรับรู้ถึงระบบที่ง่ายต่อการใช้งานมีความสัมพันธ์ทางบวกกับการรับรู้ถึงประโยชน์ต่อการใช้งาน LinkedIn อย่างมีนัยสำคัญ ส่วนการรับรู้ถึงประโยชน์มีความสัมพันธ์ทางบวกกับทัศนคติที่มีต่อการใช้งาน LinkedIn อย่างมีนัยสำคัญ สำหรับการรับรู้ถึงระบบที่ง่ายต่อการใช้งานมีความสัมพันธ์ทางบวกกับทัศนคติที่มีต่อการใช้งาน LinkedIn อย่างมีนัยสำคัญ โดยขนาดความสัมพันธ์ทั้งหมดอยู่ในระดับสูง นอกจากนั้นยังพบว่า การรับรู้ถึงประโยชน์ต่อการใช้งานมีความสัมพันธ์ทางบวกกับพฤติกรรมการใช้ LinkedIn อย่างมีนัยสำคัญ โดยขนาดความสัมพันธ์อยู่ในระดับปานกลาง รวมทั้งทัศนคติที่มีต่อการใช้งานมีความสัมพันธ์ทางบวกกับพฤติกรรมการใช้ LinkedIn อย่างมีนัยสำคัญ โดยขนาดความสัมพันธ์อยู่ในระดับต่ำ
DOI: 10.14457/tu.the.2022.1404
title: การเปิดรับและความพึงพอใจที่มีต่อการสื่อสารผ่านสื่อออนไลน์สหกรณ์ออมทรัพย์มหาวิทยาลัยมหิดลของสมาชิก

description: การวิจัยนี้มีวัตถุประสงค์เพื่อศึกษาการเปิดรับและความพึงพอใจต่อสื่อออนไลน์สหกรณ์ออมทรัพย์มหาวิทยาลัยมหิดล และเพื่อศึกษาความแตกต่างระหว่างลักษณะทางประชากรกับการเปิดรับสื่อออนไลน์และความพึงพอใจต่อการสื่อสารผ่านสื่อออนไลน์สหกรณ์ออมทรัพย์มหาวิทยาลัยมหิดล รวมทั้งเพื่อศึกษาความสัมพันธ์ระหว่างการเปิดรับสื่อออนไลน์กับความพึงพอใจต่อการสื่อสารผ่านสื่อออนไลน์สหกรณ์ออมทรัพย์มหาวิทยาลัยมหิดลของสมาชิก การวิจัยนี้ใช้การวิจัยเชิงสำรวจ ประชากร คือ สมาชิกสหกรณ์ออมทรัพย์มหาวิทยาลัยมหิดลที่มีอายุ 18 ปีขึ้นไป ขนาดตัวอย่าง 312 คน ใช้การเลือกตัวอย่างแบบอาสาสมัคร และใช้แบบสอบถามเป็นเครื่องมือในการเก็บรวบรวมข้อมูล โดยเก็บข้อมูลทางสื่อสังคมออนไลน์ ในช่วงวันที่ 1-30 มิถุนายน 2566 และวิเคราะห์ข้อมูลด้วยสถิติเชิงพรรณาและสถิติเชิงอนุมาน ผลการวิจัย พบว่า โดยเฉลี่ยกลุ่มตัวอย่างมีความบ่อยครั้งในการเปิดรับสื่อออนไลน์สหกรณ์ออมทรัพย์มหาวิทยาลัยมหิดลระดับมาก สื่อที่เปิดรับสูงที่สุด คือ ไลน์ รองลงมา คือ แอปพลิเคชัน เว็บไซต์ และเฟซบุ๊ก ตามลำดับ รวมทั้งกลุ่มตัวอย่างใช้สื่อออนไลน์สหกรณ์ออมทรัพย์มหาวิทยาลัยมหิดลเฉลี่ย 2.81 นาทีต่อครั้ง สื่อที่ใช้ระยะเวลานานที่สุด คือ แอปพลิเคชัน รองลงมา คือ เว็บไซต์ เฟซบุ๊ก และไลน์ ตามลำดับ ส่วนความพึงพอใจต่อการสื่อสารผ่านสื่อออนไลน์สหกรณ์ออมทรัพย์มหาวิทยาลัยมหิดล โดยเฉลี่ยกลุ่มตัวอย่างพึงพอใจระดับมาก กลุ่มตัวอย่างพึงพอใจด้านการเข้าถึงข้อมูลสูงที่สุด รองลงมา คือ ความเหมาะสมของเนื้อหา การนำไปใช้ประโยชน์ และรูปแบบการนำเสนอข้อมูล ตามลำดับ ผลการทดสอบสมมติฐาน พบว่า ภูมิหลังด้านอายุ และระยะเวลาการเป็นสมาชิก สามารถอธิบายความบ่อยครั้งในการเปิดรับสื่อออนไลน์สหกรณ์ออมทรัพย์มหาวิทยาลัยมหิดลของสมาชิกอย่างมีนัยสำคัญ แต่ภูมิหลังด้านสาขาที่สมาชิกเปิดบัญชี ไม่สามารถอธิบายความบ่อยครั้งในการเปิดรับสื่อออนไลน์สหกรณ์ออมทรัพย์มหาวิทยาลัยมหิดลของสมาชิกอย่างมีนัยสำคัญ ในขณะที่ภูมิหลังด้านสาขาที่สมาชิกเปิดบัญชี อายุ และระยะเวลาการเป็นสมาชิก ไม่สามารถอธิบายระยะเวลาในการเปิดรับสื่อออนไลน์สหกรณ์ออมทรัพย์มหาวิทยาลัยมหิดลของสมาชิกอย่างมีนัยสำคัญ เช่นเดียวกับที่ภูมิหลังด้านสาขาที่สมาชิกเปิดบัญชี อายุ และระยะเวลาการเป็นสมาชิก ไม่สามารถอธิบายความพึงพอใจต่อการสื่อสารผ่านสื่อออนไลน์สหกรณ์ออมทรัพย์มหาวิทยาลัยมหิดลอย่างมีนัยสำคัญ นอกจากนั้น ยังพบว่า การเปิดรับสื่อออนไลน์มีความสัมพันธ์ทางบวกกับความพึงพอใจต่อการสื่อสารผ่านสื่อออนไลน์สหกรณ์ออมทรัพย์มหาวิทยาลัยมหิดลของสมาชิก โดยมีความสัมพันธ์ระดับสูงมาก ทั้งนี้การเปิดรับสื่อมีความสัมพันธ์ทางบวกกับความพึงพอใจด้านการนำไปใช้ประโยชน์สูงที่สุด รองลงมา คือ ความเหมาะสมของเนื้อหา การเข้าถึงข้อมูล และรูปแบบการนำเสนอข้อมูล ตามลำดับ